
RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS TARYBOS 2016 M. RUGPJŪČIO 25 D. SPRENDIMO NR. T-341 „DĖL RADVILIŠKIO RAJONO SAVIVALDYBĖS NEVEIKSNIŲ ASMENŲ BŪKLĖS PERŽIŪRĖJIMO KOMISIJOS IR JOS NUOSTATŲ TVIRTINIMO“ PAKEITIMO

2023 m. balandžio 13 d. Nr. T-951
Radviliškis


Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į VšĮ Radviliškio rajono pirminės sveikatos priežiūros centro 2023-01-10  raštą „Dėl informacijos pateikimo“ Nr. S-1-24-39, Radviliškio rajono savivaldybės taryba nusprendžia:
.	Pakeisti Radviliškio rajono savivaldybės tarybos 2016 m. rugpjūčio 25 d. sprendimo Nr. T-341 „Dėl Radviliškio rajono savivaldybės neveiksnių asmenų būklės peržiūrėjimo komisijos ir jos nuostatų tvirtinimo“ (toliau – Sprendimas) 1 punktą ir išdėstyti jį taip:
„. Sudaryti Radviliškio rajono savivaldybės neveiksnių asmenų būklės peržiūrėjimo komisiją ir patvirtinti jos sudėtį:
Remigijus Rudžianskas – Radviliškio rajono savivaldybės administracijos Juridinio skyriaus vyriausiasis specialistas (komisijos pirmininkas);
Jūratė Bredulskienė – Radviliškio rajono savivaldybės administracijos Socialinės paramos skyriaus Socialinio darbo organizatorė (narė);
Edita Einingienė – Radviliškio parapijos bendruomenės socialinių paslaugų centro vyriausioji socialinė darbuotoja (narė);
Dolorita Jankauskienė – VšĮ Radviliškio rajono pirminės sveikatos priežiūros centro Psichikos sveikatos centro gydytoja-psichiatrė (narė);
Danutė Janušauskienė – Sutrikusio intelekto žmonių globos bendrijos „Radviliškio Viltis“ tarybos pirmininkė (narė);
Lina Laužadienė – VšĮ Radviliškio rajono pirminės sveikatos priežiūros centro Radviliškio Psichikos sveikatos centro socialinė darbuotoja (narė).“
. Pakeisti Radviliškio rajono savivaldybės neveiksnių asmenų būklės peržiūrėjimo komisijos nuostatų (toliau – Nuostatai), patvirtintų Sprendimu:
. 4.1 papunktį ir išdėstyti jį taip:
„. savo iniciatyva peržiūrėti neveiksnaus asmens būklę, jeigu per vienus metus nuo teismo sprendimo pripažinti asmenį neveiksniu tam tikroje srityje ar palikti galioti peržiūrėtą tokį teismo sprendimą įsiteisėjimo dienos arba per vienus metus nuo Nuostatų 17.2 papunktyje nurodyto Komisijos sprendimo priėmimo dienos Lietuvos Respublikos civilinio kodekso 2.10 straipsnio 4 dalyje nurodyti asmenys arba neveiksniu tam tikroje srityje pripažintas asmuo nesikreipia dėl teismo priimto sprendimo pripažinti asmenį neveiksniu tam tikroje srityje panaikinimo;“;
. 12 punktą ir išdėstyti jį taip:
„. Jeigu per vienus metus nuo teismo sprendimo pripažinti asmenį neveiksniu tam tikroje srityje ar palikti galioti peržiūrėtą tokį teismo sprendimą įsiteisėjimo dienos arba per vienus metus nuo Nuostatų 17.2 papunktyje nurodyto Komisijos sprendimo priėmimo dienos Lietuvos Respublikos civilinio kodekso 2.10 straipsnio 4 dalyje nurodyti asmenys arba neveiksniu tam tikroje srityje pripažintas asmuo nesikreipia dėl teismo priimto sprendimo pripažinti asmenį neveiksniu tam tikroje srityje panaikinimo, tai yra Komisijai Lietuvos Respublikos civilinio proceso kodekso 469 straipsnio 1 dalyje nustatyta tvarka teismas nepraneša apie pareiškimo priėmimą, Komisija inicijuoja asmens, teismo sprendimu pripažinto neveiksniu tam tikroje srityje, būklės peržiūrėjimą. Komisija pirmiausiai inicijuoja būklės peržiūrėjimą tų asmenų, dėl kurių teismo sprendimai pripažinti asmenį neveiksniu tam tikroje srityje įsiteisėję anksčiausiai.“;
. 13 punktą ir išdėstyti jį taip:
„. Esant Nuostatų 12 punkte nurodytoms aplinkybėms, Komisijos pirmininkas:
. kreipiasi į savivaldybės, kurioje asmuo, teismo sprendimu pripažintas neveiksniu tam tikroje srityje, socialinių paslaugų įstaigą ar kitą įstaigą, kurios socialiniams darbuotojams savivaldybės institucijos sprendimu pavesta įvertinti asmens gebėjimą pasirūpinti savimi ir priimti kasdienius sprendimus savarankiškai ar naudojantis pagalba konkrečioje srityje, prašydamas pateikti informaciją apie šio asmens:
. kasdienio funkcionavimo pakitimus, įvykusius per vienus metus nuo teismo sprendimo pripažinti asmenį neveiksniu tam tikroje srityje ar palikti galioti peržiūrėtą tokį teismo sprendimą  įsiteisėjimo dienos  arba per vienus metus nuo Nuostatų 17.2 papunktyje nurodyto Komisijos sprendimo priėmimo dienos;
. gebėjimą savarankiškai ar naudojantis pagalba priimti kasdienius sprendimus konkrečiose srityse;
. jei vadovaujantis Nuostatų 13.1 papunkčiu pateiktoje informacijoje nurodyta apie asmens, teismo sprendimu pripažinto neveiksniu tam tikroje srityje, kasdienio funkcionavimo ir (ar) gebėjimo savarankiškai ar naudojantis pagalba priimti kasdienius sprendimus konkrečiose srityse pagerėjimą arba apie šį pagerėjimą raštu informuoja asmens, teismo sprendimu pripažinto neveiksniu tam tikroje srityje, artimieji ar kartu gyvenantys asmenys, kreipiasi į asmens sveikatos priežiūros įstaigą, teikiančią pirmines ambulatorines asmens sveikatos priežiūros paslaugas, ir (ar) psichikos sveikatos centrą, prie kurių prisirašęs asmuo, teismo sprendimu pripažintas neveiksniu tam tikroje srityje, prašydamas pateikti sveikatos apsaugos ministro nustatytos formos asmens sveikatos būklės aprašymą (medicinos dokumentų išrašą), kuriame turi būti nurodyti ir asmens, teismo sprendimu pripažinto neveiksniu tam tikroje srityje, sveikatos būklės pokyčiai per Nuostatų 13.1.1 papunktyje nurodytą laikotarpį.“.
. 16 punktą ir išdėstyti jį taip:
„. Sprendimas Komisijos posėdyje priimamas Komisijai vertinant asmens, teismo sprendimu pripažinto neveiksniu tam tikroje srityje, būklės pakitimus per vienus metus nuo teismo sprendimo pripažinti asmenį neveiksniu tam tikroje srityje ar palikti galioti peržiūrėtą tokį teismo sprendimą įsiteisėjimo dienos arba per vienus metus nuo Nuostatų 17.2 papunktyje nurodyto Komisijos sprendimo priėmimo dienos ir išklausius asmens, teismo sprendimu pripažinto neveiksniu tam tikroje srityje, nuomonę, išskyrus tuos atvejus, kai Komisija padaro išvadą, kad asmens, teismo sprendimu pripažinto neveiksniu tam tikroje srityje, nuomonės apie jo būklę neįmanoma išklausyti.“.
. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Savivaldybės meras	          Vytautas Simelis

